Δήμος Αιγείρας

Ο Δήμος Αιγείρας ήταν δήμος του Νομού Αχαΐας που συστάθηκε με το Πρόγραμμα Καποδίστριας από τη συνένωση παλαιότερων κοινοτήτων της περιοχής που αποτέλεσαν στη συνέχεια τα δημοτικά διαμερίσματα του δήμου. Λειτούργησε κατά την περίοδο 1997-2010, οπότε και καταργήθηκε με την εφαρμογή του Προγράμματος Καλλικράτης και εντάχθηκε ως Δημοτική Ενότητα στο νεοπαγή Δήμο ΑιγιαλείαςΕ.Ε.Τ.Α.Α. - Διοικητικές μεταβολές Δήμου Αιγείρας (1997-2010). eetaa.gr. Ανακτήθηκε: 21/11/2017.. Στην απογραφή του 2001 είχε (μόνιμο) πληθυσμό 3.107 κατοίκουςΕ.Σ.Υ.Ε. - Μόνιμος Πληθυσμός της Ελλάδος. Απογραφή 2001.

Έδρα του δήμου ήταν η Αιγείρα.

Γεωγραφικά στοιχεια
Αποτελούσε τον ανατολικότερο δήμο της Αχαΐας  και καταλάβαινε μια σχετικά μακρόστενη έκσταση από βορρά προς νότο με εμβαδόν 103.646 στρέμματα. Συνόρευε με τον Δήμο Ακράτας στα δυτικά, τον Δήμο Ευρωστίνης στα ανατολικά και τον Δήμο Φενεού στα νότια, με τους δύο τελευταίους να ανήκουν στην Κορινθία.

Στην περιοχή υπάρχουν κυρίως δάση, θαμνότοποι και αγροτικές εκτάσεις και λιγότερο βοσκότοποι. Υπολογίζεται ότι περίπου τα 13.500 στρέμματα γης αποτελούσε καλλιεργήσιμη γη. Το βόρειο άκρο της αποτελούσε το παραλιακό μέτωπο του δήμου και στην εκεί περιοχή εκβάλει ο ποταμός Κριός που πηγάζει από  τα ορεινά στην περιοχή του Περιθωρίου.

Δημοτικά διαμερίσματα
Στο δήμο περιλαμβάνονταν τα παρακάτω δημοτικά διαμερίσματα και οικισμοίΣε αγκύλες αναφέρονται τα δημογραφικά στοιχεία του μόνιμου πληθυσμού βάσει της απογραφής του 2001.:
 Δ.δ. Αιγείρας -- η Αιγείρα [ 1.494 ]
 Δ.δ. Αιγών [ 365 ]
 αι Αιγαί [ 62 ]
 ο Αλμυρός [ 24 ]
 ο Λαμπινός [ 279 ]
 Δ.δ. Αμπελοκήπων [ 320 ]
 οι Αμπελόκηποι [ 245 ]
 τα Παλιοκάτωνα [ 35 ]
 τα Πιμπαίικα [ 40 ]
 Δ.δ. Βελάς -- η Βελά [ 42 ]
 Δ.δ. Εξοχής -- η Εξοχή [ 92 ]
 Δ.δ. Μοναστηρίου -- το Μοναστήριον [ 250 ]
 Δ.δ. Οάσεως -- η Όασις [ 67 ]
 Δ.δ. Περιθωρίου -- το Περιθώριον [ 132 ]
 Δ.δ. Σελιάνας -- η Σελιάνα [ 81 ]
 Δ.δ. Σινεβρού -- το Σινεβρόν [ 59 ]
 Δ.δ. Χρυσανθίου [ 205 ]
 το Χρυσάνθιον [ 186 ]
 η Κασάνεβα [ 19 ]

Διατελέσαντες δήμαρχοι
 Δημήτριος Μυλωνάς: 1998 - 2010Δήμαρχος από το 1998. Το 2006 επανεξελέγη με ποσοστό 56% για 3η συνεχόμενη φορά.

Παραπομπές και υποσημειώσεις

Πηγές
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία


Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Δήμου Αιγείρας (1997-2010). eetaa.gr. Ανακτήθηκε: 21/11/2017.
 Ε.Ε.Τ.Α.Α. - Διοικητικές μεταβολές Δήμου Αιγείρας (1835-1912). eetaa.gr. Ανακτήθηκε: 21/11/2017.
 Τουριστικός οδηγός Νομού Αχαΐας - Δήμος Αιγείρας. nea.gr. Ανακτήθηκε από το αρχειοθετημένο πρωτότυπο: 04/09/2016.
 aigeira.com Ενημερωτική πύλη της Ανατολικής Αιγιάλειας
 aigeira.gr
 Ιστορία των χωριών του Δήμου Αιγείρας, ιστολόγιο
 Συνοπτική επισκόπηση (απολογισμός) τής 83άχρονης διοικητικής πορείας τής Αιγείρας, ιστολόγιο
 Δημοτική Φιλαρμονική Αιγείρας «Ιωάννης Κοκονέτσης», ιστολόγιο
 Α.Ο. Παναιγειρατικός, ιστολόγιο

Κατηγορία:Δήμοι της περιφερειακής ενότητας Αχαΐας
*
Δ